CELEX: 62016TN0199
Language: hr
Date: 2016-05-02 00:00:00
Title: Predmet T-199/16: Tužba podnesena 2. svibnja 2016. – Kohrener Landmolkerei i DHG protiv Komisije

27.6.2016   
            
            
               HR
            
            
               Službeni list Europske unije
            
            
               C 232/26
            
         Tužba podnesena 2. svibnja 2016. – Kohrener Landmolkerei i DHG protiv Komisije
   (Predmet T-199/16)
   (2016/C 232/35)
   Jezik postupka: njemački
   
      Stranke
   
   
      Tužitelji: Kohrener Landmolkerei GmbH (Penig, Njemačka) i DHG Deutsche Heumilchgesellschaft mbH (Frohburg, Njemačka) (zastupnik: A. Wagner, odvjetnik)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               proglasi ništavom Provedbenu uredbu Komisije (EU) 2016/304 оd 2. ožujka 2016. o upisu naziva u registar zajamčeno tradicionalnih specijaliteta (Heumilch/Haymilk/Latte fieno/Lait de foin/Leche de heno (ZTS)).
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu tri tužbena razloga.
   
               1.
            
            
               Tužitelji prigovaraju da tuženik nije uzeo u obzir njihov prigovor prilikom donošenja pobijane provedbene uredbe, iako je isti pravovremeno upućen nacionalnom tijelu nadležnom prema Uredbi (EU) br. 1151/2012 (1), koje ga potom nije pravovremeno proslijedilo Komisiji.
            
         
               2.
            
            
               Nadalje, tužitelji prigovaraju da je tuženik donio provedbenu uredbu prije nego li je donesena pravomoćna odluka Općeg suda u predmetu T-178/15, Kohrener Landmolkerei i DHG/Komisija, povodom tužbe podnesene u vezi s pogrešnom odlukom tuženika o odbacivanju prigovora zbog propuštanja roka.
            
         
               3.
            
            
               Naposljetku, tužitelji su donošenjem pobijane provedbene uredbe stavljeni u znatno nepovoljniji položaj. Time su povrijeđena pravila Europske unije o zaštiti slobodnog i poštenog tržišnog natjecanja.
            
         
      (1)  Uredba (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL L 343, str. 1.; SL, posebno izdanje na hrvatskom jeziku, poglavlje 15., svezak 25., str. 31.).